64 



ferat; communicatisque consiliis ac contentis horum manda- 

 torum, persistet aliquamdiu in Belgio, intentus negociis Re- 

 giis, quae sequuntur. 



Ac primo quidem et ante omnia privatim publiceque 

 quoties se obtulerit occasio, vel apud Ordines generales, vel 

 apud prudentiores in ea Republica, aut Legatos exteromm 

 principum ac Rerum publicarum, Ruthgersius veluti Legatus, 

 ipse autem Salvius veluti Secretarius et minister Regius, 

 caussam belli hujus Danici, si quod fuerit örtum, iustam ex 

 parte nostra reddet. Atque initio controversiarum a Rege 

 Daniae hactenus motarum, tum processus Danici in iis di- 

 rimendis insolentem iniquitatem ostendet, quaemadmodum et 

 Ruthgersio ex jamdudum accepta informatione, Salvio vero 

 ex obtenta ante annum commissione, totius rei ordo ac se- 

 ries cognita est. Deinde declarabit eodem ordine ac via, 

 quomodo praeterita aestate, cum controversiae vix tandem 

 amicabili et suetae inter haec regna foedereque prescriptae 

 disceptationi committerentur, quicquid controversum fuit in 

 eum diem, amice compositum, et amicitia renovata inter S. 

 R. M:tem et Regem Daniae; eaque postmodum per literas 

 inutuas et officiorum delationem firmata sit, nec quicquam 

 alicuius momenti relictum, quod nunc controverti jure hac- 

 tenus potuerit; Cuncta etiam tranquilla fuere, donec rumor 

 principio parce se vulgi sermonibus ingerens, postmodum 

 sparsus, et liberius volitans, tandem firmatus prudentium 

 scientia ac literis ex ipsa Dania scriptis ac interceptis, S. 

 R. M:tem turbavit, quod intelligeret Regem Daniae, contra 

 spem omnem ac Regnorum foedera et pacta conventa, ip- 

 saque iura amicitiae ac vicinitatis, foedus adversus S. R. 

 M:tem ac regnum Sueciae agitare cum Polono, haereditario 



